വടക്കാകുന്ന് ഖനനത്തിനെതിരെ നാട്ടുകാര് വടക്കാകുന്ന് ഖനനത്തിനെതിരെ നാട്ടുകാര് പടം: nlr sathyagrah samaramവെള്ളരിക്കുണ്ട് വടക്കാകുന്ന് ഖനനാനുമതി റദ്ദ് ചെയ്യണമെന്നാവശ്യപ്പെട്ടുള്ള നാട്ടുകാരുടെ സത്യഗ്രഹ സമരംനീലേശ്വരം: വെള്ളരിക്കുണ്ട് വടക്കാകുന്ന് ഖനനത്തിനെതിരെ നാട്ടുകാരുടെ സംരക്ഷണ സമിതിയുടെ നേതൃത്വത്തിലുള്ള സമരം തുടരുന്നു. സത്യഗ്രഹ സമരം ഇന്ന് നാലാം ദിവസത്തിലേക്ക് കടന്നു. വിവിധ മേഖലകളില്നിന്ന് നിരവധി ആളുകള് സമരത്തിന് പിന്തുണയുമായി സമരപ്പന്തല് സന്ദര്ശിച്ചുവരുന്നു. കെ.പി. സക്കാഫ്, കെ.പി. ഷിഹാബ്, വി.വി. രാജീവ്, എം.കെ. അന്വര്, ടി. ഷൗക്കത്ത് അലി എന്നിവരാണ് മൂന്നാം ദിവസം സമരപ്പന്തലില് സത്യഗ്രഹ സമരത്തില് പങ്കെടുത്തത്. ബളാല്, കിനാനൂര് കരിന്തളം പഞ്ചായത്തുകളിലെയും വില്ലേജുകളിലെയും താലൂക്ക്, ജില്ല ഭരണകൂടങ്ങളിലെയും ബന്ധപ്പെട്ട ഉദ്യോഗസ്ഥരും ഖനന സ്ഥലം സന്ദര്ശിച്ചിരുന്നു. ഇ. ചന്ദ്രശേഖരന് എം.എല്.എ ഉള്പ്പെടെയുള്ള ജനപ്രതിനിധികളും സമരസമിതി പ്രവര്ത്തകര്ക്കൊപ്പം ഖനനാനുമതികള് നല്കിയ പ്രദേശങ്ങള് സന്ദര്ശിച്ച് നിയമലംഘനങ്ങള് വിലയിരുത്തിയിരുന്നു. ഖനനാനുമതികള് റദ്ദ് ചെയ്യാത്തപക്ഷം രണ്ടാംഘട്ടമായ നിരാഹാരത്തിലേക്ക് സമരം നീങ്ങുമെന്ന് സംരക്ഷണ സമിതി അറിയിച്ചു.